Calligra

Calligra Suite ir grafiskās izstrādes programmatūra un ofisa komplekts, kuru izstrādā KDE komanda. Calligra projekts tika atdalīts no KOffice 2010. gadā. Tas ir pieejams uz galddatoriem, planšetdatoriem un viedtālruņiem. Tajā ietilpst lietotnes vārdu apstrādei, rēķintabulām, prezentācijām, datubāzēm, vektorgrafikai un zīmēšanai.

Calligra lieto ODF kā noklusēto dokumentu formātu vairumam savu lietotni, kā arī spēj importēt citus, piemēram dažus Microsoft Office formātus. Calligra paļaujas uz KDE tehnoloģijām un bieži tiek lietota kopā ar KDE Darbavirsmām.

 Atbalstītās sistēmas 

 Galddatori 
Calligra komplekta galvenā platforma ir galddators ar Linux, FreeBSD, OS X un Windows, no kurām Linux ir vislabāk atbalstītā operētājsistēma.

Uz galddatoriem visas Calligra komplekta iespējas ir pieejamas pilnībā.

 Viedtālruņi 
Calligra Mobile ir versija viedtālruņa tipa ierīcēm. Tās galvenā funkcija ir dokumentu attēlošana ierīcēm ar Maemo sistēmu vai ar tās pēcteci MeeGo. Tikai dažas vienkāršas rediģēšanas iespējas ir iespējamas. Šī versija piedāvā tikai Words, Sheets un Stage.

Projekts tika sākts 2009. gada vasarā un pirmo reizi prezentēts Akademy / Desktop Summit 2009 no KO GmbH puses kā vienkārša KOffice versija Maemo sistēmām. Vēlāk Nokia noalgoja KO, lai tie palīdzētu Nokia izveidot pilnvērtīgu mobilo versiju, tajā skaitā skārienjūtīgu, lietotājam draudzīgu interfeisu. To arī 2009. gada oktobrī Nokia prezentēja Maemo konferencē. Pirmā alfa versija bija pieejama jau 2010. gada janvārī. Reizē ar Nokia N9 viedtālruņa ražošanu Nokia izlaida arī pati savu Poppler ─ uz Calligra bāzētu ofisa dokumentu attēlotāju ar GPL licenci.

 Planšetdatori 
Calligra Active projekts tika sākts pēc Plasma Active iniciatīvas piedāvāt līdzīgu dokumentu attēlotāju kā uz Calligra Mobile, bet tieši paredzētu planšetdatoriem. Līdzīgi kā Mobile versijai, piedāvātas tiek tikai Words, Sheets un Stage.

Coffice ir Calligra versija Android operētājsistēmai. Tā tika izlaista Google Play store 2013. gada 24. martā.

 Vēsture 
 Galvenās versijas Versija Lielākā izmaiņa Datums 2.4 Pirmais laidiens 2012-04-11 2.5 Planšetdatora versija 2012-08-13 2.6 Tiek iekļauts Calligra Author 2013-02-05 2.7 Jauna rīkjosla Words programmai 2013-08-01 2.8 2014-03-05

Calligra tika radīta KOffice kopienu sadalīšanās rezultātā 2010. gadā pēc nesaskaņām izstrādātāju vidū. Sekojot šķīrējtiesai starp abām kopienām, vairākām lietotnēm tika mainīti nosaukumi. Lielākā daļa izstrādātāju un programmas uzturētāju no attiecīgajiem lietotņu projektiem pievienojās Calligra. Trīs lietotnes Kexi, Krita, KPlato un lietotājvide mobilajām ierīcēm pilnībā atdalījās no KOffice un ir pieejamas tikai kopā ar Calligra. Pēc atdalīšanās jauna lietotne Braindump tika pievienota Calligra un KWord tika aizstāta ar Calligra Words.

KOffice 2.3 tika izlaists 2010. gada 31. decembrī, ar sekojošām ielāpu versijām (2.3.1—2.3.3) un joprojām bija kolektīvs darbs no abām ─ KOffice un Calligra komandām. Atsaucoties uz KOffice izstrādātājiem, šī versija bija gana vienkārša ikdienas lietošanai. Karbon14, Krita un KSpread tiek vairāk ieteiktas produkcijas darbam.

2011. gada 18. maijā Calligra komanda sāka izlaist ikmēneša versijas, kamēr tika sagatavota pirmā īstā Calligra 2.4 versija.

2011. gada 21. decembrī tika izlaista pirmā Calligra Suite versija Windows operētājsistēmai. Windows versija tika pasniegta kā "ļoti eksperimentāla" un "nepiemērota ikdienas lietošanai".

Sākotnēji Calligra komanda plānoja 2.4 versiju izlaist 2012. gada janvārī, bet problēmas ar undo/redo iespējām Words un Stage lietotnēs piespieda daļēji pārakstīt kodu un izraisīja novēlotu versijas izlaišanu. Calligra 2.4 tika izlaista 2012. gada 11. aprīlī. Sākot ar 2.4 versiju un vēlāku, Calligra izstrādātāji mēģina izlaist jaunu versiju ik četrus mēnešus.

 Komponentes 
 Komponente  Apraksts 48px Words vārdu apstrādes programma ar iespēju importēt Microsoft Word dokumentus. 48px Sheets Rēķintabulas programma, agrāk pazīstama arī kā KSpread un Calligra Tables. 48px Stage Prezentācija, agrāk pazīstama arī kā KPresenter. 48px Kexi Grafiska, datubāzēm paredzēta lietotnes virsma, līdzīga Microsoft Access un daļēju atbalstu Access formātām. Report Designer kurš aizstāj Kugar arī ir iekļauts. 48px Plan Projektu pārskates lietotne, kura spēj radīt Gantt diagrammas. Agrāk pazīstama arī kā KPlato. 48px Braindump Piezīmju un ideju lietotne, nesen radīta un iepazīstināta 2.4 versijā. 48px Flow Programmējama diagrammu un zīmēšanas lietotne ar dinamiski ielādējamiem šabloniem. Agrāk pazīstama arī kā Kivio. 48px Karbon Vektorgrafikas redaktors, agrāk pazīstams arī kā Karbon14. 48px Krita Digitālās zīmēšanas lietotne ar dažām bilžu labošanas iespējām. Agrāk pazīstama arī kā Krayon un KImageshop. 48px Author Digitālo grāmatu applikācija, līdzīga iBooks Author ar epub eksporta iespēju, iepazīstināta Calligra Suite 2.6 versijā.

 Tehniskās detaļas 
Calligra ir projektēta, lai strādātu uz KDE Platformas, lietojot Qt un KDE lietotņu bibliotēkas. Tomēr tā tiek izlaista neatkarīgi no KDE lietotņu izlases. Visas Calligra komponentes ir izlaists ar brīvās programmatūras licenci un lieto atvērtā dokumenta formātu kā savu natīvo kad vien ir tādas iespējas.

Calligra izstrādātāji plāno veidot kopēju infrastruktūru starp lietotnēm, lai mazinātu programmatūras caurumu veidošanos un uzlabotu lietošanas ērtumu. Tas tiek panākts ar tehnoloģijām kā Flake un Pigment. Flake piedāvā veidu kā apstrādāt formas, kuras satur tekstu, bildes, formulas (ar KFormula), diagrammas (ar KChart) vai citus objektus, savienojamā veidā ar visām lietotnēm. Calligra komanda vēlas veidot arī OpenDocument bibliotēku, kuru varētu lieto arī citas KDE lietotnes, tas atļaus izstrādātājiem viegli pievienot atbalstu OpenDocument failu lasīšanai un pasniegšanai uz savām lietotnēm. Uzdevumu automatizēšana un Calligra komplekta papildināšana ar dažādām funkcijām var tikt paveikta ar D-Bus palīdzību vai ar Python, Ruby un JavaScript skriptiem caur Kross skriptēšanas struktūru.

 Atsauces 

 Ārējās saites 



Kategorija:Programmatūra